Datum: 24. 08. 2021

Številka: 100-4/2021-5

**Na podlagi okrožnice MIZŠ,** Navodil NIJZ za prezračevanje prostorov izven zdravstvenih ustanov v času širjenja okužbe COVID-19 z dne 23. 4. 2021, Pravilnika o prezračevanju in klimatizaciji stavb (Uradni list RS, št. 42/02, 105/02, 110/02 – ZGO-1 in 61/17 – GZ)

**NAČRT PREZRAČEVANJA**

**v OŠ Dušana Flisa Hoče (vrtec/šola) za preprečevanje prenosa virusa SARS CoV-2**

**I. UVODNE DOLOČBE**

1. člen

Zračenje skupaj z drugimi ukrepi predstavlja pomemben prispevek k preprečevanju širjenja virusa SARS-CoV-2 in drugih mikroorganizmov, pomembno zmanjšuje tudi koncentracije CO2 in ostalih onesnaževal v prostoru.

Pred pričetkom šolskega leta/pouka šola preveri, ali se vsa okna varno odpirajo, ali so morebitne naprave za mehansko prezračevanje ustrezno vzdrževane, ali gretje deluje dobro. Med zračenjem otroci/učenci lahko vstanejo in naredijo kakšno lažjo telesno vajo ali se pretegnejo.

2. člen

Prostori se lahko prezračujejo naravno, mehansko ali hibridno.

V OŠ Dušana Flisa Hoče (vrtec/šola) imamo hibridno prezračevanje oz. kombinacijo naravnega in mehanskega prezračevanja.

Pogostejša menjava zraka v prostoru pomeni, da je tveganje za vdih delcev z virusi iz zraka in okužbo manjše. Pogoj za učinkovito prezračevanje je, da je menjava zraka dovolj pogosta in smer toka zraka pri prezračevanju taka, da ne pride do prenosa mikroorganizmov med osebami.

**II. NAČINI IN POTEK POSAMEZNEGA TIPA PREZRAČEVANJA**

3. člen

***1.) Naravno prezračevanje prostorov***

Naravno prezračevanje je prezračevanje, pri katerem se izkoriščajo naravne fizikalne lastnosti zraka pri različnih temperaturah v prostorih in zunaj njih, brez uporabe mehanskih naprav. Naravno prezračevanje poteka skozi odprta okna in zunanja vrata, prezračevalne odprtine in prezračevalne kanale ter čim manj nekontrolirano skozi pripire, zidove.

Prezračevanje pomeni dovajanje zunanjega, svežega zraka v notranjost in odvajanje iztrošenega, nečistega in vlažnega zraka v zunanjost. Naravno prezračevanje poteka, kadar zrak ni zajet v prostor prisilno, ampak na pretok zraka vplivajo pogoji okolja, predvsem razlika temperature med zunanjim okoljem in prostorom v stavbi. Višja je razlika med navedenima temperaturama, intenzivnejše je naravno prezračevanje, s tem pa tudi krajši potreben čas odpiranja oken. Pogoja za tako izmenjavo zraka sta temperaturna razlika med notranjostjo prostora in okolico ali veter.

Pravilno zračimo z odpiranjem (ne nagibanjem**!**) vsaj šestkrat na dan. Okna naj ostanejo odprta nekaj časa (npr. 5 - 10 minut), toliko, da se izmenja zrak v prostoru. Če razporeditev prostorov oziroma oken to omogoča, dosežemo hitrejši in boljši učinek z navzkrižnim prezračevanjem. Priporoča se šest izmenjav zraka na uro.

Okna je treba odpreti približno **15 minut** preden vstopite v zaprt prostor.

******

***2.) Sistem mehanskega prezračevanje prostorov***

4. člen

Mehansko prezračevaje je prezračevanje, pri katerem se zamenjava odtočnega zraka
z zunanjim doseže z mehansko napravo, pri klimatizaciji s klimatizacijsko napeljavo. Klimatizacijska napeljava je kombinacija vseh potrebnih komponent, ki zagotavljajo klimatizacijo prostora.

Centralne naprave za prezračevanje objektov morajo biti grajene tako, da lahko uporabijo tudi odpadno toploto prezračevanja oziroma vračajo toploto izstopnega zraka nazaj v prezračevalni sistem. To so t. i. prezračevalni sistemi z rekuperacijo toplote. Sodobne naprave poleg vračanja toplote omogočajo še dogrevanje in hlajenje vstopajočega zraka, s čimer zagotovimo primerno temperaturo vpihovanega zraka tako v kurilni sezoni kot zunaj nje.

**Klimatizacija** je mehansko prezračevanje, pri katerem so temperatura, vlažnost, prezračevanje in čistoča zraka kontrolirani.

***3.) Prezračevalni centralizirani sistemi***

5. člen

Prezračevalne centralizirane sisteme ali klimatske naprave so nastavljene tako, da se **zrak izmenja le s svežim zunanjim zrakom, brez kroženja zraka.**

Uporaba sobnih ventilatorjev v prostorih, kjer se zadržuje več ljudi hkrati, je odsvetovana.
V primeru, da ni možnosti drugih načinov ohlajevanja prostorov za zagotavljanje optimalnih temperaturnih razmer, je potrebno postaviti ventilator tako, da ta ne bo usmerjen v ljudi.

Sistemi ogrevanja in ohlajanja se lahko uporabljajo kot običajno, ob upoštevanju navodil glede kroženja zraka. Odsvetuje se nastavitev temperature zraka pod 21 °C in vlage pod 40 %, saj so to optimalni pogoji za preživetje virusa SARS-CoV-2.

Prezračevalni sistemi niso vir okužbe z virusom SARS-CoV-2, v kolikor so ustrezno vzdrževani s povečanjem pretoka svežega zunanjega zraka, varne uporabe prezračevalnih sistemov z rekuperacijo toplote in priporočil glede nastavitev kroženja zraka.

V času širjenja virusa SARS-CoV-2 so bili prostori šole delno ali popolnoma zaprti. Zmanjšana uporaba oziroma ne- uporaba prezračevalno klimatskih sistemov lahko privede do zadrževanja vode v nekaterih delih sistema, kar lahko privede do namnožitve različnih mikroorganizmov. Pred ponovnim zagonom sistema je potrebno izvesti čiščenje.

Menjava zračnih filtrov:

* menjava filtrov naj sledi običajnemu postopku, glede na plan vzdrževanja;
* odsvetuje se zamenjava obstoječih filtrov z drugimi tipi filtrov;
* pooblaščeni vzdrževalci naj glede uporabe osebne varovalne opreme pri menjavi filtrov upoštevajo navodila pooblaščenega specialista medicine dela, prometa in športa:
* uporabljeni filtri naj se shranijo v zaprti vrečki vsaj 2 tedna preden se odvržejo kot odpadek.

Čistilci zraka:

* čistilci zraka se lahko uporabljajo le kot dopolnitev prezračevalnih ukrepov;
* zagotoviti je treba njihovo pravilno namestitev, pravilno delovanje in pravilno vzdrževanje (čiščenje, zamenjava filtra itd.);
* uporaba čistilcev zraka z namenom odstranjevanja virusov iz zraka je smiselna le pri čistilcih s filtri razreda MERV - 16;
* učinkovitost in varnost čistilcev zraka in dezinfekcijskih naprav naj bo podprta s natančnimi proizvajalčevimi navodili za uporabo in vzdrževanje, ter dokazili o učinkovitosti čiščenja;
* čistilci ne smejo sproščati v zrak snovi ali reakcijskih produktov (npr. ozona) v koncentracijah, ki bi lahko predstavljale tveganje za zdravje.

***4.) Sistem hibridnega prezračevanja***

6. člen

Hibridno prezračevanje je prezračevanje, pri katerem se hkrati uporabljata naravno in mehansko prezračevanje.

**III. NAČINI PREZRAČEVANJA ZA POSAMZNI PROSTOR ZAVODA**

7. člen

*a) Učilnice*

* Način prezračevanja: naravno prezračevanje
* Čas/pogostost prezračevanja: vsak dan
* Trajanje prezračevanja: celi dan

*b) Telovadnica*

* Način prezračevanja: hibridno prezračevanje
* Čas/pogostost prezračevanja: vsak dan
* Trajanje prezračevanja: naravno (celi dan), mehansko (3x na dan)

*c) Kuhinja (centralna/razdelilna):*

* Način prezračevanja: mehansko prezračevaje
* Čas/pogostost prezračevanja: vsak dan
* Trajanje prezračevanja: celi dan

*b) Jedilnica*

* Način prezračevanja: naravno prezračevanje
* Čas/pogostost prezračevanja: vsak dan
* Trajanje prezračevanja: celi dan

***5.) Prezračevanje sanitarij***

8. člen

* odpiranju oken v toaletnih prostorih z mehanskim ali pasivnim načinom prezračevanja se moramo izogibati, saj to lahko povzroči, da zrak iz toaletnih prostorov začne prehajati v druge prostore;
* odvodna ventilacija stalno deluje in zagotavlja podtlak v prostoru;
* talni odtoki morajo biti zaliti z vodo;
* stranišča je treba splakovati ob spuščeni WC deski;
* odvod neprijetnih vonjav direktno iz WC školjke hkrati zmanjšuje možnost fekalno-oralne okužbe in povečuje udobje rabe sanitarij;
* na voljo mora biti tekoče milo, dezinfekcijsko sredstvo in papirnate brisače;
* pravilno splakovanje stranišč zmanjšuje možnost fekalno-oralne okužbe;
* straniščne školjke se izplakujejo s pokritim pokrovom, da se prepreči prenos kapljic v zrak.



**IV. KONČNE DOLOČBE**

9. člen

S tem načrtom se seznanijo vsi zaposleni zavoda, učenci, starši/skrbniki. Načrt sprejme ravnatelj zavoda in se po sprejetju izobesi na oglasno desko zavoda in spletno učilnico. Načrt prične veljati naslednji dan po objavi na oglasni deski zavoda.

10. člen

Zavod redno spremlja vsa navodila MIZŠ in NIJZ, ter ostalih pristojnih služb in spreminja, ter periodično dopolnjuje vsa navodila in sprejete ukrepe, načrte. Prav tako spremlja in testira ustreznost načrta.

11. člen

Vse spremembe in dopolnitve tega načrta, sprejme ravnatelj zavoda in z njimi obvesti vse zaposlene, učence, starše in po potrebi druge osebe, na postopkovno običajen način.

V Hočah, dne 24. 8. 2021

Ravnatelj zavoda, Alojz Velički

Objavljeno na oglasni deski dne: 24. 8. 2021

Načrt prične veljati dne: 25. 8. 2021